Og‘aqul Razzoqov
Og‘aqul Razzoqov (1902-yili tug‘ilgan, Urgut rayoni Uzun qishlog‘idan, sinfsizlashgan, hayvon o‘g‘irlagani uchun 3 marta vaqtincha qamoqqa olingan, ijtimoiy xavfli unsur) otuvga hukm etilgan. 1922-yildan boshlab ommaviy foydali ish bilan shug‘ullanmaganlikda, yillar davomida banditlar guruhi bilan birgalikda qishloq aholisini talash bilan shug‘ullanganlikda, banda tugatilgandan so‘ng turli shaharlarda yashirinib, banditchilik harakatini davom ettirganlikda, 1935-yili lagerlardan qochgan boshqa banditlar bilan birgalikda kolxozchini talaganlikda, 2 ho‘kiz, 2 sigirni va mol-mulkini tortib olganlikda, jabrlanuvchini kaltaklaganlikda ayblangan.